Държавен вестник, бр. 77, 2017 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  77
(4) При вписване на депозитар към заявле­
нието се прилага декларацията на депозитаря 
по чл. 38 от Закона за особените залози, копие 
от застрахователната полица, както и другите 
документи, предвидени със закон.
(5) При вписване на управител на търгов­
ското предприятие към заявлението се прилага 
съгласието на управителя за назначаването 
му, декларация по чл. 46, ал. 5 от Закона за 
особените залози, копие от застрахователната 
полица, както и другите документи, предви­
дени със закон.“ 
3. Създава се ал. 6:
„(6) По група „Встъпване в правата на за­
ложния кредитор“ се представят официални 
документи, удостоверяващи удовлетворява­
нето на предходните заложни кредитори или 
тяхно писмено потвърждение с нотариална 
заверка на подписа.“
§ 26. В чл. 45 се правят следните изменения 
и допълнения:
1. Алинея 3 се изменя така:
„(3) При промяна на обстоятелства по гру­
па „Длъжник по обезпеченото вземане“ към 
заявлението се прилага писменото съгласие с 
нотариална заверка на подписа на залогодателя 
и на лицето, което е заместило длъжника по 
обезпеченото вземане или в чието лице се е 
подновило задължението.“
2. Създават се нови ал. 4 и 5:
„(4) При промяна на обстоятелства по група 
„Заложен кредитор“ към заявлението се при­
лага писменото съгласие с нотариална заверка 
на подписа на лицето, вписано в търговския 
регистър и регистъра на юридическите лица 
с нестопанска цел като заложен кредитор. 
(5) При промяна на обстоятелства по група 
„Обезпечено вземане“, по група „Парична сума, 
за която е учреден залогът“, по група „Зало­
жено имущество“ и по група „Модалитети“ 
към заявлението се прилага споразумението за 
изменение и допълнение на договора за особен 
залог с нотариална заверка на подписите.“
3. Досегашната ал. 4 става ал. 6 и в нея 
след думите „чл. 38 от Закона за особените 
залози“ се добавя „копие от застраховател­
ната полица“.
4. Досегашната ал. 5 става ал. 7 и се из­
меня така:
„(7) При промяна на управителя на търгов­
ското предприятие се представя съгласието на 
новия управител за назначаването му, декла­
рация по чл. 46, ал. 5 от Закона за особените 
залози, копие от застрахователната полица, 
както и другите документи, предвидени със 
закон.“
5. Досегашната ал. 6 става ал. 8 и се из­
меня така:
„(8) При подновяване на вписан залог на 
търговско предприятие се представя писменото 
съгласие с нотариална заверка на подписа на 
лицето, вписано в търговския регистър и ре­
гистъра на юридическите лица с нестопанска 
цел в група „Заложен кредитор“.“
§ 27. В чл. 48 думата „търговец“ се заличава.
§ 28. В чл. 49 се правят следните изменения 
и допълнения:
1. Точка 1 се изменя така:
„1. документите, установяващи прекратява­
нето на юридическото лице или на европей­
ското обединение по икономически интереси, 
назначаването на ликвидатор, определяне 
срока на ликвидация; удостоверение за уве­
домяване на териториалната дирекция на 
Националната агенция за приходите по чл. 77, 
ал. 1 от Данъчно-осигурителния процесуален 
кодекс (за юридическо лице – търговец);“.
2. В т. 3 думата „търговска“ се заличава.
§ 29. В чл. 50, ал. 3, т. 1 думата „друже­
ството“ се заменя с „юридическото лице“.
§ 30. В чл. 51, ал. 2, т. 2 думите „нота­
риална заверка на подписите“ се заменят с 
„нотариално удостоверяване на подписите 
и съдържанието, извършени едновременно“.
§ 31. В глава втора се създава раздел XIXб:
„Раздел XIXб 
Заявление за вписване на обстоятелства от­
носно преобразуване на юридически лица с 
нестопанска цел
Чл. 60д. Подлежащите на вписване обсто­
ятелства относно преобразуване на юриди­
чески лица с нестопанска цел се посочват в 
заявление по образец съгласно приложение 
№ В2-5 при вливане, сливане и промяна в 
друг вид, съответно приложение № В2-6 при 
разделяне и отделяне.
Чл. 60е. Към заявлението по чл. 60д се 
прилага допълнително заявление по образец 
съгласно приложения № А15, А16 или А17 
(според вида на новоучреденото, съответно 
приемащото юридическо лице с нестопанска 
цел), в което се посочват подлежащите на 
вписване обстоятелства относно новоучре­
деното, съответно приемащото юридическо 
лице с нестопанска цел.
Чл. 60ж. (1) При преобразуване на юриди­
чески лица с нестопанска цел чрез вливане и 
сливане към заявленията се прилагат:
1. решенията на всички участващи в пре-
образуването юридически лица с нестопан­
ска цел;
2. преписи от решенията на всички участ­
ващи в преобразуването юридически лица с 
нестопанска цел, в които личните данни, освен 
тези, които се изискват по закон, са заличени;
3. препис на устава/учредителния акт на 
приемащото юридическо лице с нестопанска 
цел, който съдържа всички изменения и до­
пълнения, заверен от органа, представляващ 
юридическото лице, ако при преобразуването 
такива са направени;